E69 Magerøyan saarella
Nordkappin tunneli
**E69** on Pohjois-Norjassa, Finnmarkin läänissä Leipovuonosta (Olderfjord) Nordkappiin johtava eurooppatie. Tie on 129 kilometriä pitkä ja ainoa Nordkappiin johtava tieyhteys. Tien pohjoisin osa on suljettu talvisin. E69 on kansainvälisen E-tieverkon pohjoisin tie ja myös maailman pohjoisin tie, joka on yhteydessä kansainväliseen päätieverkostoon. Tiet pohjoisempana muun muassa Huippuvuorilla ja Grönlannissa ovat erillisiä ja lyhyitä.

Reitti ja tieyhteydet
---------------------

Leipovuono (Olderfjord) – Smørfjord – Nordmannset – Skarvberget-tunneli – Repvåg – Kaivuono – Nordkappin tunneli – Honningsvåg – Nordkapp

Tie alkaa Leipovuonossa E6:n liittymästä. Smørfjordissa tiestä haarautuu Norjan valtatie 889 Moseijan keskustaajamaan Havøysundiin.

Tunnelit
--------

Tiellä on kaikkiaan viisi tunnelia, joiden yhteispituus on 15,5 kilometriä. Tunneleista pisin on vuonna 1999 valmistunut, meren alittava Nordkappin tunneli, joka on 6,9 kilometriä pitkä ja kulkee syvimmillään 212 metriä merenpinnan alapuolella. 

Nordmannsetin ja Repvågin välillä sijaitsevaa vajaat kolme kilometriä pitkää Skarvberget-tunnelia on moitittu vaaralliseksi. Tunneli on rakennettu 1960-luvulla, ja sen turvallisuus on puutteellinen: Tunneli on liian matala, ja siltä puuttuvat nykyvaatimusten mukaiset ilmastointi-, viestintä- ja sammutusjärjestelmät sekä pelastusliikenteen tarvitsemat kääntymisalueet. Myöskään matkapuhelimet eivät toimi tunnelissa. Lisäksi lähin palokunta sijaitsee niin kaukana, että onnettomuuden sattuessa se ehtisi paikalle vasta noin tunnin kuluttua hälytyksestä. Toisaalta tunnelin liikennemäärät ovat melko pienet, enimmilläänkin turistisesongin aikana noin 1 000–1 200 ajoneuvoa vuorokaudessa.

Uuden tunnelin rakentamisen arvioidaan maksavan noin 200 miljoonaa Norjan kruunua. Vanhan tunnelin korjaaminen on hankalaa, ja sen arvioidaan maksavan suunnilleen yhtä paljon. Väliaikaisena ratkaisuna jaetaan pyöräilijöille ja jalankulkijoille heijastinliivejä tunnelissa kulkemisen ajaksi. Skarvbergetin tunneli tullaan korvaamaan uudella, noin 1,5 kilometriä lyhyemmällä tunnelilla vuosien 2017-2022 aikana.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Eurooppatie E69**.
* Eurooppalainen sopimus kansainvälisistä pääliikenneväylistä (AGR-sopimus) (SopS 17/1992)  15.11.1975. Finlex. Viitattu 28.7.2007.
* *Autoilijan tiekartta 2007* 1:800 000. Helsinki: AffectoGenimap Finland Oy, 2006.  ISBN 978-951-593-047-7. Vuoden 2005 painoksen verkkoversio
* Google Maps  2007. Google.

### Viitteet

1. ↑  Sahavirta, Helena: Heijastimet tarjolle Nordkappin tien tunneliin.  *Kaleva*, 23.7.2007, nro 198, s. 7. Oulu:  Kaleva Kustannus Oy. ISSN 0356-1356.
2. ↑  E69 Skarvbergtunnelen *vegvesen.no*.

Aiheesta muualla
----------------

Välimatkataulukko

| (km) | Leipovuono |
| --- | --- |
| Smørfjord | 4 | Smørfjord |
| Repvåg | 46 | 42 | Repvåg |
| Kaivuono | 70 | 66 | 24 | Kaivuono |
| Honningsvåg | 99 | 95 | 53 | 29 | Honningsvåg |
| Nordkapp | 132 | 128 | 86 | 52 | 33 | Nordkapp |


Eurooppatiet
E1 | E3 | E4 | E5 | E6 | E7 | E8 | E9 | E10 | E11 | E12 | E13 | E14 | E15 | E16 | E17 | E18 | E19 | E20 | E21 | E22 | E23 | E24 | E25 | E26 | E27 | E28 | E29 | E30 | E31 | E32 | E33 | E34 | E35 | E36 | E37 | E38 | E39 | E40 | E41 | E42 | E43 | E44 | E45 | E46 | E47 | E48 | E49 | E50 | E51 | E52 | E53 | E54 | E55 | E56 | E57 | E58 | E59 | E60 | E61 | E62 | E63 | E64 | E65 | E66 | E67 | E68 | E69 | E70 | E71 | E72 | E73 | E74 | E75 | E76 | E77 | E78 | E79 | E80 | E81 | E82 | E83 | E84 | E85 | E86 | E87 | E88 | E89 | E90 | E91 | E92 | E94 | E95 | E96 | E97 | E98 | E99 | E101 | E105 | E115 | E117 | E119 | E121 | E123 | E125 | E127 | E136 | E271 | E551 | E844